[{"text_idx": "#000004", "text": "Fel rhan o\u2019r Wythnos Awyr Dywyll Cymru 2022 cyntaf, bydd AHNE Bryniau Clwyd a Dyffryn Dyfrdwy yn cynnal wythnos lawn o weithgareddau a digwyddiadau awyr dywyll i ddathlu ein hawyr dywyll warchodedig. Cynhelir yr w\u0302yl rhwng 19 a 27 Chwefror ledled y wlad."}, {"text_idx": "#000005", "text": "Mae awyr y nos yn un o bleserau gaeaf yng Ngogledd Ddwyrain Cymru. Mae llygredd golau\u2019n yn DU ac Ewrop, ond yma yng Nghymru mae cannoedd o leoedd i brofi harddwch ein awyr tywyll. Erbyn hyn mae gan Gymru rwydwaith o Warchodfeydd Awyr Tywyll Rhyngwladol a Pharciau Awyr Tywyll y mae seryddwyr wedi\u2019u nodi\u2019n lleoedd gorau yn y byd i weld se\u0302r. Mae ein AHNE gyda thelesgopau, siartiau, camera\u0302u ac offer arall, a fydd yn cefnogi digwyddiadau Awyr Tywyll trwy\u2019e blwyddyn."}, {"text_idx": "#000006", "text": "Mae pwysigrwydd tywyllwch o ansawdd da yn ddeublyg. I ddechrau, mae tua 60% o\u2019n bywyd gwyllt yn dod yn fyw yn y nos ac mae astudiaethau wedi dangos bod golau artiffisial yn y nos yn cael effeithiau negyddol \u2013 weithiau\u2019n farwol \u2013 ar lawer o greaduriaid (gan gynnwys bodau dynol) sy\u2019n effeithio ar ymddygiadau fel maeth, patrymau cysgu, atgenhedlu a diogelwch rhag ysglyfaethwyr. Hoffem sicrhau bod awyr y nos yn yr AHNE yn cael ei gadw fel y gall ein bywyd gwyllt ffynnu yn eu cynefinoedd naturiol, gan fyw yng nghylchoedd naturiol nos a dydd."}, {"text_idx": "#000007", "text": "Yn ail, ychydig o leoedd sydd ar o\u0302l lle gall pobl gael gwir ganfyddiad o\u2019r nos a\u2019i awyr syfrdanol yn llawn se\u0302r. Mewn gwirionedd dim ond 2% o bobl sy\u2019n byw yn y DU fydd yn profi awyr wirioneddol dywyll. Rydym yn ffodus ein bod mewn sefyllfa lle gall ymwelwyr fynd yn hawdd i lefydd sydd ag ychydig iawn o lygredd golau o\u2019r ardaloedd poblog o\u2019u cwmpas, sy\u2019n golygu y gall seryddwyr, selogion, beirdd ac ysgolheigion fel ei gilydd fwynhau un o\u2019r sioeau mwyaf ysblennydd ar y Ddaear."}, {"text_idx": "#000008", "text": "I ddechrau\u2019r wythnos gyffrous hon o ddigwyddiadau nefol, rydym yn annog selogion se\u0302r o bob oed i fynd i\u2019r gerddi cefn neu i Safleoedd Darganfod Awyr Dywyll AHNE i gael synnu ar awyr y nos!"}, {"text_idx": "#000009", "text": "Ar noson glir, mae nifer o ryfeddodau yn aros amdanoch yn yr awyr. Gallwch weld galaeth 21\u20442 miliwn o flynyddoedd goleuni i ffwrdd gyda\u2019ch llygaid eich hunain, ac wrth ddefnyddio binocwlars, gallwch weld craterau ar y lleuad! Mae nifer o ffyrdd o fod yn rhan, beth am gasglu blancedi y tu allan a chreu man cyfforddus i edrych ar y se\u0302r, gwyliwch yr awyr yn newid fel mae\u2019r haul yn nosi, neu osodwch babell yn eich gardd i chwilio am se\u0302r wib!"}, {"text_idx": "#000010", "text": "Gallwch gofrestru fel gwyliwr se\u0302r AHNE neu gefnogwr busnes a chael canllaw poced am ddim a phecyn gwybodaeth awyr dywyll wedi\u2019u hanfon at eich drws."}, {"text_idx": "#000012", "text": "Ydych chi wedi bod eisiau gwybod mwy am ein hawyr godidog? Ehangwch eich dealltwriaeth o bwysigrwydd awyr dywyll drwy ymuno a\u0302 ni mewn un o\u2019n sgyrsiau ar-lein gyda\u2019r nos:"}, {"text_idx": "#000014", "text": "Ar ddydd Sul, 20 Chwefror gallwch fynychu \u2018Pryfaid Nosol ac Awyr y Nos\u2019 \u2013 ymunwch a\u0302 Rochelle Meah i ganfod effaith llygredd golau ar ymddygiad, cyfeiriad a gweithgarwch nosol pryfaid cop a gwyfynod."}, {"text_idx": "#000016", "text": "Gall ein hamserlen gyffrous o ddigwyddiadau eich helpu i archwilio\u2019r awyr nos! Mae\u2019n digwyddiadau am ddim, ond mae\u2019n rhaid archebu lle ymlaen llaw. Ewch ar ein tudalen Eventbrite i weld ein amserlen lawn a rhagor o fanylion ar sut i fynychu. Yn ystod yr wythnos gallwch:"}, {"text_idx": "#000017", "text": "Canfod Moel Famau yn y tywyllwch gyda noson gyffrous yn gwylio\u2019r se\u0302r! Ymunwch a\u0302 Rob Jones, seryddwr lleol am noson o wylio\u2019r se\u0302r yn y parc gwledig hyfryd hwn. Archwilio cyfrinachau a gwyddoniaeth awyr y nos, dysgu sut i adnabod cytserau a chael eich cyfareddu gan harddwch a dirgelwch ein bydysawd anhygoel."}, {"text_idx": "#000018", "text": "Ymgasglwch o amgylch y ta\u0302n gyda Fiona Collins, stori\u0308wr lleol am daith fer a noson o adrodd straeon o dan y se\u0302r."}, {"text_idx": "#000019", "text": "Ymweld a\u0302\u2019r Planeteriwm yn Neuadd Bentref Cilcain am sesiwn rhyngweithiol i archwilio cyfrinachau a gwyddoniaeth awyr nos. Tra fyddwch yno, ymunwch a\u0302 phrynhawn cyffrous o grefftau seryddiaeth!"}, {"text_idx": "#000020", "text": "Helpu gosod trap gwyfynod symudol ym Mhlas Newydd yn Llangollen, i weld pa wyfynod nosol sy\u2019n bresennol yn Nyffryn Dyfrdwy. Yn ystod y nos gallwch roi cynnig ar adeiladu eich blwch ystlumod eich hun, er mwyn helpu i gadw ein bywyd gwyllt nosol! Ymunwch a\u0302 ni y bore drannoeth i ganfod unrhyw rywogaethau a gafodd eu dal dros nos."}, {"text_idx": "#000021", "text": "Chwefror yng Ngogledd Ddwyrain Cymru"}]